
          Nr.23/169/2004

AVIZ

asupra proiectului de Lege pentru ratificarea Memorandumului de Înţelegere între Guvernul României şi Guvernul Regatului Danemarcei privind cooperarea pentru implementarea Protocolului de la Kyoto la Convenţia - cadru a Naţiunilor Unite asupra schimbărilor climatice (UNFCCC), semnat la Copenhaga la 28 ianuarie 2003 şi a Acordului între Ministerul Apelor şi Protecţiei Mediului din România şi Ministerul Mediului din Regatul Danemarcei privind proiectul de tip Implementare în comun "Rumeguş 2000", semnat la Bucureşti la 7 martie 2003



În conformitate cu prevederile art.89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, Comisia pentru industrii şi servicii a fost sesizată,  pentru aviz, care va fi transmis Comisiei pentru administraţie publică, amenajarea teritoriului şi echilibru ecologic, cu proiectul de Lege pentru ratificarea Memorandumului de Înţelegere între Guvernul României şi Guvernul Regatului Danemarcei privind cooperarea pentru implementarea Protocolului de la Kyoto la Convenţia - cadru a Naţiunilor Unite asupra schimbărilor climatice (UNFCCC), semnat la Copenhaga la 28 ianuarie 2003 şi a Acordului între Ministerul Apelor şi Protecţiei Mediului din România şi Ministerul Mediului din Regatul Danemarcei privind proiectul de tip Implementare în comun "Rumeguş 2000", semnat la Bucureşti la 7 martie 2003, trimis cu adresa nr. PL-x 598 din 4 octombrie 2004, înregistrată sub nr.23/169 din 5 octombrie 2004.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege menţionat mai sus în şedinţa din data de 5 octombrie 2004.



Membrii comisiei au examinat proiectul de lege, expunerea de motive şi avizul favorabil al Consiliului Legislativ nr.1532/14.09.2004.



În urma dezbaterilor, cu unanimitate de voturi, s-a hotărât avizarea favorabilă a proiectului de lege în forma adoptată de iniţiator.



În raport de obiectul şi conţinutul său, proiectul de lege face parte din categoria legilor ordinare.

